Gems verloor saak oor rassisme-verslag | Netwerk24
Deur Nellie Brand-Jonker 19 Januarie 2021 11:54
Die verslag oor beweerde rassisme deur mediese fondse mag nou uitgereik word.
Gems en die Raad vir Gesondheidsfinansiers (BHF) wou die uitreiking van die tussentydse verslag keer totdat hulle insae daarin kon kry en daarop kon reageer.
Die verslag van meer as 300 bladsye gaan op die Raad van Mediese Skemas (RMS) se webtuiste beskikbaar gestel word en 'n opsomming van tien bladsye is Dinsdag reeds aan die media uitgereik.
Gems en BHF het Sondag hul dringende aansoek ingedien teen die uitreiking van die verslag.
Adv. Tembeka Ngcukaitobi SC, voorsitter van die ondersoekspan, sou Sondag die voorlopige verslag op 'n mediakonferensie bekend stel, en die verslag daarna uitgereik het.